Downloaded from YTS.MX
Official YIFY movies site: YTS.MX
A NETFLIX BEMUTATJA
NAPA-VÖLGY, KALIFORNIA
Na, mit érez benne?
Cseresznyét, málnát,
és még mit is?
Fűszert és dohányt.
Pontosan. Eltalálta.
Ez egy vörös burgundi, de nekem inkább az utazás élménye.
Egy Dijon melletti kastély kertjébe repít egy meleg őszi napon.
Jó, hogy idejött. A Mythos majdnem lekerült a listámról.
Bocs, hogy az előző borszakértőnk lelépett.
- Mostantól én tartom kézben a dolgokat. - Jó. Maradjon ebédre!
Házi tészta lesz vargányával és zöldfűszerekkel.
Maga ördögi. Bár tehetném.
El kell érnem a gépemet Los Angelesbe… máris.
Meddig rohangál még fel-alá Kaliforniában, hogy megoldja a főnöke gondjait?
Calder nem olyan szörnyű.
Jó, az. Rémes. De szeretnék regionális értékesítési menedzser lenni.
Jó lenne látni, hogy Lola Alvarez a maga ura a saját cégében.
És ha már itt tartunk, nemrég jöttem vissza a Sydney-ből.
- Megkóstoltam Hazel Vaughn új borait. - Hamish, ne! Egy újabb…
Tudom. Egy újabb Fortune 500 igazgató flancos bormárkája.
Csak kóstolja meg!
Egy pétillant naturel.
Ősi technika.
Már a palackozás előtt pezseg.
Hazelnek nincs amerikai importőre.
Ha a Mythos leszerződtetné a Vaughn Borokat,
felvenném az összes éttermem kínálatába.
Ha Ms. Vaughn nem kapcsolható, megadom a számom. Mondhatom?
310-555-0143.
Kösz. Rendben.
- Szia! - Prémium szuvenír.
Úgy irigylem az életed.
Az automatából vettem az ebédem. Ma nagyon elemében van.
- Még a futárt is megríkatta. - Ramonát? Ki tesz ilyet?
Egész nap a Krogerrel beszéltem.
Az alsó polcra tették a merlot-nkat.
Szemmagasság alá senki se néz a boltokban.
De kreatív voltam.
Többszörös árengedményt ajánlottam a rosénkra, ha jobb helyre teszik.
Daryl ráharapott. A végére azt hitte, ő rukkolt elő vele.
- Szép munka. Ügyes. - Lola cseltárából vettem.
Hadd emlékeztessem, hogy ez egy iroda, nem gyorsétterem!
Lola, helyzetjelentést kérek Kingről.
Megmentve. És a burgundink sikeresen bekerült a kínálatukba.
Ismer. Mindent vagy semmit.
Ezért is maga a kedvencem. Bár mindenki ilyen motivált lenne!
Új ötleteket várok a megbeszélésre. Nem ülhetünk a babérjainkon.
Persze hogy nem. Utálom a babért.
Késni fogok. Végre összejön a találkozó a Borpajtával.
Rendben. De nem kérek megint abból a női borközösségről szóló badarságból.
Tudom, hogy kis tétel, de elképesztő, amit azok a nők…
Borban utazom, nem borzalmas nyavalygásban.
- Ki fog rúgni. Érzem. - Mély levegő. Gyerünk!
Van egy egész éjszakád, hogy előállj valamivel.
- Oké. - Nyugi!
Egy pillanat.
Lola Alvarez.
Egy hónap? Találkozhatunk, amikor Ms. Vaughn visszatér?
Igen, átküldöm az anyagokat. Oké. Remek. Jól hangzik. Majd beszélünk. Kösz.
Ez az.
Nagyhalnak hangzott.
Miről van szó?
Gyerünk, munkabari, bökd már ki!
Jó. A Vaughn Családi Borok. Ausztráliából.
Sztármárkaként indult egy bérelt présházban,
de Hazel Vaugnnak saját szőlőültetvénye és egy díjnyertes borásza lett.
Hogyan? Szép fogás.
Segíthetek?
Hazel alkotói szabadságon van,
úgyhogy maradjon köztünk, míg összehozom a találkozót!
Rendben.
Kösz. Mennem kell.
Még van egy ügyfelem, mielőtt kinyúlok a kanapén.
De jó.
Gyere már be! Pizzát sütöttem.
Maradt belőle.
Szia, apa!
Hahó!
Ezúttal miről színlel társalgást a könyvklub?
Drágám, jól tudod, hogy csak az ingyen rosé miatt jövünk át Carloshoz.
És ez itt nagyon bejön.
Azt látom. Gyorsan benyakaljátok.
Örök hálánk, hogy összehoztad.
Ha már itt tartunk, ki vele!
Halljuk! Már minden pletykát kiveséztünk.
Kezdődik.
Nem tárgyalhatnátok ki a hátam mögött a szerelmi életemet?
- Nem. - Semmiképp.
- Nem tehetjük. - Nem.
- Az nem a mi stílusunk. - Mikor is váltál el, Lola?
Két éve. Miért? Ki számolja?
Én. Az unokák nem csinálják meg magukat.
Komolyan, apa? Pont ma este akarsz belemenni ebbe?
Bár a könyvklub nem finomkodik, igazuk van.
Tyler vesztesége, hogy elengedett. Ideje, hogy továbblépj, ahogy ő.
Tyler nem az volt, akinek hittem.
Nem minden férfi széltoló.
Nézz rám! Én tökéletes vagyok.
Mindenkiben a jót látod. Ne most hagyj fel ezzel!
Parkolópályára tetted a szerelmi életed.
De ideje visszaszállni a ringbe. Meg kell tanulnod újra bízni.
Éves értékesítési növekedés várható, ha a borokat…
VAUGHN CSALÁDI BOROK MEGÉRI?
- Elnézést!! - …előkelő éttermekben…
- Üdv! - …és szaküzletekben is kínáljuk.
Emellett az ausztrál kormány jelentős pénzügyi csomagot ajánl az exportra,
ami mindenki számára előnyös.
Összegezve, Calder,
megszerveztem neked egy találkozót négy hét múlva
magával Hazel Vaughnnal.
- Van útleveled, Audra? - Igen.
Velem jössz Sydney-be.
Véglegesítsd, és értékesítési menedzser leszel.
Rövid szünet, emberek. Ezt fel kell vennem.
Én nem…
Megvan az operajegy, cukorfalat.
Oké, ciao.
Az egész az én ötletem volt.
- Hát, Audra dobta be, így az övé. - Mert meséltem neki róla.
Akkor az hiba volt.
Mindenki a saját kárán tanul.
Lola következik. Vágjunk bele!
Ez biztos jó lesz.
Nem titok, hogy nem vagy a legbarátságosabb főnök.
De megértem. Kemény meló borral foglalkozni.
Azt mondogattam, hogy okkal magasak az elvárásaid.
De nem. Kiderült, hogy közönséges sznob vagy.
A kegyetlenség nem intelligencia.
Alig tudod megkülönböztetni a petit verdot-t a petit shiraztól.
- Senkit nem versz át. - Ne ragadtasd el magad!
Ha a menedzseri pozíció miatt vagy ilyen…
Audra viheti. Évek óta mentem a bőröd.
Végeztem.
Mit művelsz?
Nem nyilvánvaló? Felmondok.
Nem teheted. Én döntöm el, kit rúgok ki.
De nem ma. Miattad rájöttem, hogy az élet túl rövid.
Tudod, mit? Inkább árulnék dobozos koktélt egy külvárosi kisboltban,
mint hogy neked dolgozzak.
Pá, drágám. Sok sikert mások ötleteinek ellopásához!
Legyetek jók!
Ja, és a fiókom alján akad egy doboz keksz búcsúajándék gyanánt.
Szia!
- Jó reggelt! - Jó reggelt!
Ki hitte, hogy inspiráló felmondani?
És rémisztő. Érdekes kombináció.
Oké.
Ez hogy tetszene céges logónak?
- Hűha! - Tegnap este rajzoltam.
- Tetszik. - Tényleg?
Egy napja van saját céged, de máris belecsaptál.
Büszke vagyok rád. Ideje volt. Alátét!
Kösz, apa. De a cégem egyelőre
egy kidolgozott firka és pár kedves uruguayi hölgy.
A megtakarításom a tét, szóval jó lenne mihamarabb egy nagy ügyfél.
Meg kell szereznem
a Vaughn Családi Borokat.
Ismerem ezt a hangot. Kössétek fel a gatyátokat, emberek!
Calder négy hét múlva beszél velük. Kutattam kicsit Hazel szabadságáról.
Minden évben a családja ausztrál farmján tölti.
Visszatér a gyökereihez, vagy mi.
A farmon
van egy bérelhető házikó is.
Bizony. Kibérelem, és előadom Hazelnek az ajánlatot.
Bumm! Ez már elvi kérdés.
Hűha! Ausztrália!
Az elég…
messze van.
Tudom. Túl merész ötlet?
Nem is tudom, elszánt vagyok-e, vagy őrült.
Az ösztöneid azt súgják, menj?
Igen.
Furcsa, de…
úgy érzem, ezt kell tennem.
Akkor azt mondanám, légy nagyon elszánt, és kicsit őrült!
Irány Ausztrália!
WARATAH BIRTOK
LUXUSFARM QUEENSLAND, AUSZTRÁLIA
Isten hozta!
Jó reggelt, Ausztrália! Üdv!
Hadd segítsek!
Kösz.
Te jó ég! Jól van?
Gravitáció.
Jól vagyok.
És ideje lépnem.
- Merre, pajtás? - Vigyen a bárba, jóember.
Hahó!
Van itt valaki?
Hahó! Hol tudok bejelentkezni?
Nahát!
Jó napot!
Keres valamit?
Mondjuk, a széf kódját?
Igen. Vagyis nem.
Elnézést. Nem érdekel a kód.
Az nem fog kelleni. Üdv! Én vettem ki a házikót.
Rájöttem, és számítottam is önre. Csak nem itt.
Különös. Azt mondja, ez nem a házikó, amit kibéreltem?
Ki gondolta?
Na jó, ha végzett a betöréssel,
hadd mutassam meg szerényebb hajlékát, mielőtt a főnök hazaér.
Várjon! Ha Hazel Vaughn a főnöke, bemutatna neki egy szegény lányt?
Értem már. Ezért szaglászott a házában.
- Menjünk! - Nem szaglásztam. Oké.
Nem árt némi kreativitás, ha beszélni akarok a nagy Hazel Vaughnnal.
Ne már! Kérem!
Nem vesz le a lábamról.
Érezze jól magát, és szelfizzen a birkákkal!
De ne zavarja Hazelt!
Elnézést! Van egy kis gond, pajti. Kiasszony!
Az új jackaroo, Peter kilépett. Elment.
Nem mintha lett volna bármi haszna. Folyton egy fa alatt józanodott.
Láttam azt a fickót. A transzferemmel ment kocsmázni.
Ez rá vall.
Már mindenkit felhívtam. Sehol nincs fölös munkaerő.
Még egy rohadt turista se.
Mindegy. Vissza kell mennem.
Oké.
Nézzük meg a szállását!
Hé! Álljon meg!
Üdv! Lola Alvarez vagyok.
Nagyon érdekelnek a borai, Ms. Vaughn.
Mivel amerikaiakkal csak személyesen találkozik,
gondoltam, cégvezetőnőként értékelne egy másik cégvezetőnőt.
- Bocs. Ő… - Nem végeztem.
A cégem, a Salud Importok újonnan alapított, kaliforniai importőr.
Sosem hallottam róla. Mennyire új?
Egyelőre egyszemélyes. Még folyik az engedélyeztetés.
- Az hónapokig tart. - 60 nap.
De garantálom, hogy a híres séf, Hamish King felveszi a kínálatába.
Hadd szakítsam félbe! Bár pimaszul letámadott, értékelem az elszántságát.
És Hamish King felvetése lenyűgöző, úgyhogy őszinte leszek.
Látszik, hogy felkészült.
A Vaughn Családi Borok olyan, mint a gyermekem, ezért kizárt,
hogy egy kezdő importőrrel dolgozzak.
Sajnálom, hogy idáig utazott.
Ha már itt vagy, van egy rossz hírem. A jackaroo lelépett.
- De gyapjúnyírás van. - Ja, a szomszédos farmokon is.
- Munkaerőhiány van. - Én segíthetek.
Miben?
A munkában. Mennyi időre kell ember? Pár nap?
Úgy két hétre. És kizárt.
Miért? Itt vagyok, megcsinálnám. Lehetek jackaroo.
- Nem, maga jillaroo lenne. - Más nemű. Cuki. Ahogy akarja.
Olyan ember kell, akinek van tapasztalata, nem egy turista.
Azért jöttem el idáig, hogy megmutassam, bármit megteszek.
Hát ez az a bármi.
Szorgalmas vagyok, és mindent bele fogok adni, ahogy a borával is tenném.
Jól jönne bármilyen segítség. Ha Max is beleegyezik.
Ő a birtok főnöke, így ő dönt.
Ígérem, sosem fogok egy fa alatt józanodni.
Figyeltem.
Ez hihetetlen.
Szerencsés napja van.
És mivel nekem rengeteg hívást kell lebonyolítanom,
Max fogja betanítani.
Ma kezdhet is.
Ma? Nem tölthetem a következő két hetet egy zöldfülű gardedámjaként.
Ez is a munkád része.
- Tim megcsinálja. - Benned jobban bízom.
- Remélem, megéri a fáradságot. - Adjon bele mindent, Lola Alvarez!
Ha megbirkózik az állatokkal, beszélhetünk a borokról.
Áll az alku.
Köszönöm.
Ez az!
Akkor csapjunk bele!
- Máris? - Most vagy soha.
Előbb lepakolhatnám a cuccom a házikóban?
Hagyja itt! És felejtse el a házat! A birkanyírókkal fog lakni.
Nem hagyhatom itt a bőröndöm. És ha ellopják?
Kétszáz kilométerre vagyunk mindentől. Ki lopná el?
Várjon! Micsoda?
Karámok, birkanyírópajta.
Az állatok számára fontos a biztonság,
az élelem és a víz. Figyelni kell a betegségekre és a vemhességre.
Szombat esténként vad bulik lehetnek itt.
Igen.
Egy szezon alatt napi úgy 500 birkát nyírunk meg.
- Szóval az az igazi buli. - Nem.
Maga nem megy a birkák közelébe. Az tapasztaltabb kezeknek való.
Oké, akkor mit fogok csinálni?
Házimunkát, alja munkát és a kemény melót.
Hé, maga akarta.
Nem panaszkodom. Bírom az alja munkát.
- Hajrá! - Ennek örülök.
Kezdjük a kerítés javításával!
A kenguruk állandóan tönkreteszik.
Kenguruk? Cuki, ugráló erszényesek? Láthatom őket?
Azok a cuki, ugráló erszényesek simán hátba rúgják.
Na és a koalák?
Karmolnak.
Hatalmas karmaik vannak.
De kiábrándító! Muszáj szertefoszlatnia az illúzióimat?
Talán.
Ne! Lazza, ezt ne!
Lazza, ne tarts…
Ne hagyj cserben! Gyerünk!
Bekrepált a hűtő. Vissza kell gyalogolnunk.
Nem hív vontatót?
Nem. Itt nincs térerő.
- Remek. - Az élet kiszámíthatatlan errefelé.
Ahogy mondják, ha nyeregbe pattansz, készülj a menetre.
- Ez valami cowboybölcsesség? - Itt nincsenek cowboyok.
És a jackarook?
Gyakorlatilag cowboyok, de csak újoncokra használjuk.
- Van másik cipője? - A csizmán kívül?
- Edzőcipő. - Az se jobb.
Papucs?
Kemény erre a terep. Kelleni fog egy csizma.
És kalapja sincs.
- Két napra jöttem. - Ja.
- Van erre ajándékbolt? - Nagyon vicces.
- Itt az enyém. - Ne!
Oké. Legyen.
Köszönöm. Ez remek, de jól vagyok.
Pár óra múlva nem így gondolja. Az ausztrál napsütés kegyetlen.
Holnap kezdjük a betanítást.
Jó buli lesz.
Mi az?
Hatvan nap?
Az engedély megszerzéséig?
Figyeltem.
Kizárt, hogy Hazel szóba áll egy céggel, ami nem is létezik.
Ugye tudja, milyen abszurd ez?
Néha kockáztatni kell.
És hinni magunkban.
Tudja, mindent vagy semmit.
Ez remek, de én nem élném bele magam.
Értem.
Kösz a biztatást.
Csak gyakorlatias vagyok.
Az nem az én stílusom.
Mindig ilyen meleg van itt?
Nem.
A délest melegebb.
- Délest. - Azt jelenti, délután.
Ki lakik a furgonban?
A múlt szombati szöszi.
Ő az egyetlen szexi pasi a környéken.
- Jó, hogy nem vagyok szingli. - Hali!
Lola vagyok L. A.-ből. Az új szobatársatok.
Szia!
Rögtönzött mobil iroda.
- Videórandim lesz Heidival. - Oké.
Lockie kedd óta nem válaszol.
Tutira ghostingol.
Férfiak.
Breeze vagyok. Ne is törődj velük!
El kell nyerni a bizalmukat.
Csak két hétig maradok. Nem akarom lenyúlni a melójukat.
- Seperc alatt visszajön az a transzfer. - Tíz dolcsi, hogy egy hétig se bírja.
Áll az alku.
Itt ülök ám. Csak…
Ne! Valaki nem hagyott meleg vizet!
- Micsoda? Szívatsz? - Ez komoly?
Bocs. 14 órát repültem. Kellett egy hosszú zuhany.
Heidi! Szia, kicsim!
Szia. Hogy vagy?
Jól. Fáradtan. Csodásan festesz.
A KAPCSOLAT MEGSZAKADT
- Ne! - Ne már!
Hát ez fenomenális.
Bocs.
A munka nem végzi el magát, L. A.
Tessék, Henry!
A mai rejtvény.
Már megint. Minden átkozott reggel.
Megőrzöm az éberséged.
Melyik hajón van két matróz kapitány nélkül?
- Kenu? - Nem.
Kétüléses kajak?
Köszönöm.
- Titanic. - Ennek semmi értelme.
Tengeralattjáró?
Elnézést, uram!
Van esetleg latte vagy eszpresszó?
Ugye csak viccel?
Jó, ez is megteszi. Semmi gond.
Hé, ülj ide! Foglaltunk neked helyet.
Már szóba álltok velem?
Breeze-nek igaza volt. Néha szigorúak vagyunk az újoncokkal.
Este csak ugrattunk. Ennyi.
Oké.
- Jó reggelt. - Neked is.
Na ne! Borzalmasak vagytok. Hagyjátok már szegényt!
- A világ legjobb poénja! - Megunhatatlan.
Egy kis barátságos beavatás. Szólhattam volna.
- Mind megkaptuk. - A nők közti barátságot túlértékelik.
Tudom a megoldást.
- Egy kapcsolat. - Meg is van a nyertes.
Az első díj extra kolbász Dannótól.
- Ma este behajtom. - Jó reggelt!
- Főnök! - Jó reggelt!
Szia, Max!
- Készen áll? - Vágjunk bele!
Hajlítsa meg így!
Rendben.
Húzza át itt, csavarja meg, majd vissza!
Aztán visszahajlítja itt, és… oké, értem.
- Így. Látja? - Igen.
Tartsa így, aztán húzza hátra!
Ennyi. Kész.
Mutassa meg újra!
- Komolyan? - Eskü, utoljára.
Ez az utolsó.
Egy hete még cabernet-t öntöttem a sommelier-nek a Ritz-Carltonban,
most birkaeledellel teszem ezt. Hogy történt ez?
Szia, kislány! Éhesnek tűnsz. Jöhet a kaja?
Oké.
Jó dolgod van. A patádat sem mozdítod, mégis megvan mindened.
Bon appétit, bárki is vagy.
Várjunk csak! Ki vagy?
Kell neked egy név.
Gyerünk már!
Ne! Állj! Ne csináld ezt!
Csak ötletelek, de Ba Rita?
Elegem van! Ne!
Bir Kata?
Ez az. Jó fiú. Jól van.
- Összekevered a nyájat. - Mi?
Látod a biléták színét?
Válogasd szét őket, mert ők nem teszik meg helyetted!
Oké, jó. Ide hallgassatok! Nincs keveredés!
Hé! Hahó!
Figyeljetek! Ne!
Gyapjú ment a füledbe? A birka egye meg.
Nem. Már tudom.
Te egy igazi hölgy vagy.
Egy díva.
Baaabra Streisand leszel.
Bírlak.
Mozgás! Moz… Köszönöm.
Maradjatok! Oké.
Várjatok, ne!
Oké.
Nagyszerű.
Tök jó a csizmája. Pakolás előtt kikérhettem volna a tanácsát.
Apropó, egy magazinban olvastam, hogy kedveli az egyedi borokat.
Egy uruguayi nőkből álló cég kitűnő borokat készít.
Esetleg elintézhetem, hogy küldjenek pár üveggel.
Sok a dolgom a birtokon.
Ahogy magának is.
- Miért ilyen nehéz ez? - A tanyasi élet nem egyszerű.
A borozgatás itt nem segít.
Maga szerint ez a munkám?
Hát…
nem?
Gyakorlatilag igen.
De eredményes vagyok.
Három évig én adtam el a legtöbb sütit a cserkészlányok között.
Osztályelső voltam gimiben.
A sommelier vizsgámat 22 évesen szereztem, ami példa nélküli.
És tollal töltöm ki a New York Times keresztrejtvényét.
Sose vallok kudarcot. Most se.
Egy makacs ló mindig a ménes előtt jár.
Honnan veszi ezeket? A Pinterestről?
- Álljon meg! - Nem, megjavítom.
Csak kell az eke.
Textilmintás barna kígyó.
Rendkívül halálos.
Értem.
- Hát… - Ha békén hagyjuk, nem bánt.
Közeledünk.
- El tudod hinni? - Alig várom.
Úgy izgulok.
- Szeretlek, Heidi. Vigyázz a babusunkra! - Én is szeretlek.
Sam partnere, Heidi terhes.
Gondterhes?
Nem. Várandós. Egy hónap múlva szül.
- Tényleg? Gratulálok. - Igen.
Kezdődik a tábortűz. Hé!
- Igyunk valamit! - Jó.
- Breeze! - Megyek.
Hé, újonc! Elég retkes a budi.
Szóval…
Bocsi, szólhattam volna. Megint.
Az újoncok takarítják a klotyót.
Ezért a juhtrágyával trágyázunk.
Így az egész környezetbarát.
Értem. Hát egyre kevésbé vonz a farm környezetbarát oldala.
Lapátolja ezt a földterítőbe!
Ma 20 adag fog kelleni.
Húsz… persze.
Nem így.
Ez szörnyű volt.
Na jó. Hagyjuk!
Hogy boldogul az amcsi?
Azt mondanám, lelkes.
Vagyis használhatatlan?
Hát…
Hali! Üdv! Itt vagyok, és keményen dolgozom.
Jaj, ne!
Ne!
Én…
nem így képzeltem az egészet.
Jól vagy, Haze?
Várjanak! Sajnálom.
Várjon! Ne! Bocsánat.
Hova sietsz ennyire?
Haza. Mondd meg Samnek, hogy nyert!
Ne menj már el! Öt napja vagy itt. Én hónapokig nem találtam a helyem.
Nekem nincs ennyi időm. Az egész csak vágyálom volt.
Kizárt, hogy helyrehozom a mait.
Hogy tudok taxit hívni?
Sose érne ide, és egy vagyon lenne.
- De Max bemegy a városba. - Hurrá.
Szia, Arlo!
Eldobna?
Igen.
Lazza, te rozsdás vénség!
Ez komoly? Már megint?
Hozok szerszámot a birtokról. Induljunk!
- Gyere, Arlo! - Szokás szerint sikerhez öltöztem.
Tudja, mit? Szerintem ez egy jel, hogy Ausztrália utál.
Ez talán erős kifejezés.
Tudja, sosem adok fel semmit. Soha.
Nem baj, ha vakmerő vagy őrültség. De ezúttal túl sokat markoltam.
Mi lett a méregzsákkal,
aki üzletet akart kötni a nagy Hazel Vaughnnal?
- Na, ő tökös volt. - Ideje feladnia, pajtás.
Nem tudom.
Nem túl gyakori, hogy egy vezérigazgatót lefröcskölnek juhtrágyával.
- Szenzációs volt. - Örülök, hogy jól szórakozott.
Várjunk csak! Mosolyt láttam?
Gyerünk! Jó úton jár.
Nem. Látom, mit csinál, de nem dőlök be neki.
- Hadd dagonyázzak az önsajnálatban! - Nézze!
Csak húzza fel a szája egyik sarkát, majd a másikat!
- És kész is a mosoly. - Elég. Maga szörnyű alak.
Tudom. Ez az egyik jó tulajdonságom.
Hallottam a beszélgetését Hazellel.
Egyetértett vele, hogy hasznavehetetlen vagyok.
Épp azt akartam mondani neki, hogy ígéretes. És így is gondolom.
Ha keményen kell dolgozni,
van, aki az ingujját húzza fel, van, aki az orrát,
és van, aki hagyja az egészet.
Maga aztán szereti a motiváló idézeteket.
Maga nem hagyja annyiban, és nem is fintorog.
Ezt értékelem.
És Hazel is.
Hisz azt mondta, ne éljem bele magam.
Nem is tudom. Talán…
Talán igaza van, és megéri kockáztatni.
Ma már úgysem éri el a járatát,
úgyhogy gondolja át holnapig!
Most meg mi van?
Semmi. Csak kíváncsi vagyok.
Miért a bor?
Apám keményen dolgozott, hogy meglegyen mindenünk.
Biztosítással házalt, hogy saját üzletbe kezdhessen.
Nagyon tökös volt.
Anyám nem igazán törődött velem,
így apám lett a hősöm, a példaképem.
Gondoltam, majd én is biztosítással fogok foglalkozni.
Aztán a fősulin pincérnő lettem egy menő, Los Angeles-i étteremben.
Egyik este a sommelier nem jött be.
Improvizálnom kellett, és taroltam.
Jól tudtam mesélni a borról
és a mesés helyekről, ahova elrepít.
Hivatásra leltem.
Az remek érzés.
- Ő is egyetért. - Igen, tetszik neki.
EGY ÉLET
A WARATAH BIRTOK SYBYLLA ÉDENKERTJE
Lustálkodtok, hölgyeim?
Megoldottam a melegvíz-kérdést.
Apám házában is trükkös a bojler.
Stipistop, én megyek először! Szép volt, kislány!
Nagyjából egy lehet a méretünk.
És neked adom a tartalékcsizmám.
Köszi, de…
miért is?
Ránk cáfoltál.
- Elvesztettem a fogadást. - Üdv a csapatban! És kösz a tízest.
Kylie egy lúzer.
Naná.
Ja, az csak kölcsöncipő, hibátlan állapotban kérem vissza.
Meglesz.
L. A.-ben ez hat dolcsi. Úgy hívják, filteres kávé.
Hat dolcsi?
Új meló kéne.
Üdv!
Jó hírem van.
Maradok.
Szóval mégsem sikerült elüldöznünk?
Tegnap este olvasgattam kicsit.
Ismeri Sybylla Vaughnt?
- Ismerős. - Összegzem.
Sybylla a vadon tökös királynője. Özvegy, aki kitaposta a saját útját,
és puszta eltökéltséggel létrehozta a birtokot. Igazi úttörő.
Mint maga?
Sosem adta fel, ahogy én sem.
Van kérdés?
Nem igazán. Én kutattam a témában, és magam szerkesztettem a könyvet.
Hogy? Nem akart szólni erről a monológom közben?
Túlságosan élveztem.
Nyissa ki!
Egy rejtélyes doboz.
Sybylla azt mondaná, egy rendes jillaroohoz rendes kalap dukál.
- És kérem vissza a kedvencem. - Tudta, hogy itt maradok?
Az inspiráló bölcsességeimnek nem lehet ellenállni.
- Ismerje el, hogy a Pinterestről vannak. - Az szigorúan titkos.
Egy férfi sosem fedi fel a titkait.
- Audra! - Igen?
Miért van gond minden ügyfelünkkel?
- A munkahelyi kultúra miatt? - Irány Laguna, és hozd helyre!
- Igyekszem. - Igyekezz jobban!
- Bocs. - Lola már az autópályán repesztene.
Oké, értem.
Húzz innen!
URUGUAYI BORKÖZÖSSÉG
Na szóval.
Pirkadat előtt keltem,
és épp a trágyát lapátoltam az akolból,
amikor valaki mellettem termett, és lapátolni kezdett.
A sötétben nem láttam, ki az.
Mindenesetre befejeztük a munkát,
és amikor felkelt a nap,
láttam, hogy egy nő az.
És akkor belém nyilallt.
Úgy éreztem, ez az.
Szerelmes vagyok.
Hol hagyta a laptopot?
Hogy is koncentrálhatnék ilyen mulatozás közepette?
Sört?
Jobban szeretem bordeaux blancot.
Úgy nyolc fokon szervírozva.
- Sajnos kifogytunk. - Nézzenek oda! Valaki ért a borokhoz.
Egye fene. Ha Rómában vagy… Vagy a semmi közepén.
A főnöknek titkos képességei vannak?
Hallottam magát. Nem is rossz.
Gyerünk! Folytassa!
Majdnem.
Megvan.
Ez igaz.
Mindenki!
Hangosabban!
Lassabban!
- Ez az! - Nagyon jó volt!
- Köszönöm. - Szép volt!
Ez az, L. A.
Nem is rossz.
- Nem rossz. - Komolyan?
Ugyan!
Elég! Folytassátok!
Mi is ez a Vegemite?
Maradék sörélesztő.
Komolyan?
Aha.
Érdekes.
Hé, mi folyik ott?
- Hol? - Szerintem Max szólt.
- Nem. - Szóval Henry.
Áruld el,
milyen egy birkanyíró élete!
Szabad.
Folyton pörögsz, mindig ugyanazokkal az arcokkal melózol.
Pár hónapig keményen tolom, aztán jöhet a szabi, a család
és a horgászat.
Elég laza. Nem olyan, mint azok az irodai melók, ahol beteget jelentesz a szabiért.
A munka és a magánélet egyensúlya. Azt hittem, ez csak legenda.
Talán itt átélheted.
Lehet.
Igyekszem.
Baaabra üdvözöl.
Meg sem kérdem, ma melyik könyvről diskuráltok.
Johnt és Diane-t csak az a Max nevű fickó érdekli.
Mondj el mindent!
Minden részletet.
Elkaptad, kislány?
Jó, hogy beszéltünk. Puszi.
Izmos a hasa?
- Helló! - Üdv!
Sam dokihoz ment Heidival,
úgyhogy ma végre maga is bejut a birkák közé.
Jól hallom? Előléptetett?
- Így is nevezheti, ha akarja. - Persze. Ez nagyszerű.
Hazel is erre jár ma,
hogy lássa az előléptetésem?
Nem. Sydney-be ment a pasijához.
Amúgy mi van magával és Hazellel?
Semmi. Bonyolult.
Oké. Menjünk!
Csak megitatom Baaabrát.
Milyen Bra?
Baaabra.
Elneveztem.
Ez hatalmas hiba, Lola.
- Nem nevezzük el őket. - Lazzának hívja a dzsipjét.
Ami Larryt jelent.
Larry tartós, megbízható társ.
Megbízható volna?
Amúgy Baaabra miért van egyedül?
A kora miatt leselejteztük.
Ő…
ő lesz a vasárnapi vacsi.
Micsoda?
Kizárt!
Dehogy. Olyan jóban lettünk. Tök jó tanácsokat ad, és nagyon bölcs.
Így megy ez az öregekkel.
Hé, egyet se félj, Baaabs!
Ígérem, kimentelek a halálsorról.
Kacsák a tóban!
- Hogy? - Csak egy régi mondás.
Azt jelenti, hölgy közeleg a pajtába.
Hé, nem is hölgy.
Ez a mi Lolánk.
Megmutatja a dolgokat.
- Oké. Menni fog. - Jó mulatást!
Hozz még gyapjút!
- Oké. - Most! Gyorsan!
- Máris? - Igen. Siess!
- Jó, arra megyek. - Nyomás!
Tartsd a lépést, Lola!
Úgy. És most dobd el! Terítsd ki!
Ne így! De semmi gond.
Ne!
Most! Futás! Gyerünk! Nyomás!
Terítsd ki!
- Máris jobb. - Komolyan?
- Egyre jobban megy. - Szuper.
Mióta Lola felmondott, én viszem az ügyfeleit.
Többszörös kedvezményt adnék a Spotted Duck merlot-ra.
Nem árulunk bort állatos logóval.
- Sem merlot-t. - Akkor ajánlhatok egy shirazt.
Megvárom, mit ajánl Lola új cége, miután visszajön Ausztráliából.
Ausztráliából?
Már bocs. Épp manikűrözlek. Ne akard, hogy újrakezdjem!
Utoljára dugtam pultossal.
Tutira ghostingol.
Francokat! Hagyd a pultosokat. Higgy nekem! Én elváltam egytől.
Hallgatunk.
- Nem túl szaftos. - Folytasd!
Fiatalon férjhez mentem. Jóképű volt, és beleszerettem.
Megkaptam életem első borszakértői állását, ő saját bárt akart,
de míg én a hivatali ranglétrát másztam meg,
Tyler a felszolgálócsajokat.
- Micsoda barom! - Az.
A saját káromon tanultam. Akit a kígyó megmar, a gyíktól is fél.
Utáljuk.
- Én is. - Helyes.
Téves riasztás.
De jó.
Lemaradtál L. A. mai kalandjáról.
- Igen? - Henry szerint zseniális volt.
Hát mégis a melónkra pályázol, Lola.
Hát…
- Fogmosás? - Igen.
- Óvatosan, még szárad. - Jó.
- Fújd! - Oké.
Lehet, hogy felhívom Heidit, mielőtt elalszik.
Persze.
Magadra hagylak. Addig szívok egy kis friss levegőt.
Kösz, L. A.
Megint betörésre készül?
Nekem úgy tűnik, maga tört be.
Ez nem Hazel medencéje?
Ő sosem használja, hát valakinek muszáj.
Ráadásul Sydney-ben van.
Jó a víz. Próbálja ki!
Csobbanjak?
Magával?
Igen.
Miért? Csak nem nyuszi?
Ez kihívás?
Attól függ, vállalja-e.
Ebben az esetben
kihívás elfogadva.
Szia!
Segítened kéne terelni, Breeze. Hazel egész nap telefonálgat.
Megígértem Timnek, hogy segítek a bálákkal. Bocs.
Kérd meg Lolát!
Kétlem, hogy odavan a motorokért.
Szerintem tele van meglepetésekkel.
Azért a nyakát nem kell kitörnie.
Már majdnem két hete itt van. Bízz egy kicsit benne!
Ez az, kislány!
Tartsd a lépést!
- Gyerünk! - Én hátul maradok.
Erre! Mozgás! Úgy ni.
- Egy kis kaland ebéd gyanánt? - Naná.
Profi vagy.
Az exem motorozott. Legalább ennyi haszna volt a házasságunknak.
- Hol vagyunk? - Sybylla kedvenc helyén.
Ezt magyarázta Henry a munka és a magánélet egyensúlyáról?
Úgy hívta, Éden-vízesés.
Gyerekként sokat jártam ide.
Szóval itt nőttél fel Waratah közelében?
Úgy valahogy.
Mi van? Nem kerülheted ki a választ.
Te szinte mindent tudsz rólam,
miközben én annyit tudok rólad, hogy errefelé nőttél fel,
meglepően jól gitározol, és imádod az inspiráló idézeteket.
Érdekel a többi is.
Bajkeverő kölyök voltam.
Te? Csibész?
Vagyis a medencés dolog nem az első törvénybe ütköző tetted volt.
- Nem. - Hány embert öltél meg?
Nagyon vicces.
Nem, az az igazság, hogy igazi bunkó voltam.
Dühös és önpusztító. Így vezettem le az érzéseimet.
Anyám beteg volt.
Rákos.
Több időt töltöttem bajkeveréssel, mint vele a kórházban.
A halála után sikerült összekapnom magam, de…
már késő volt.
Szerintem büszke lenne a férfira, akivé váltál.
Igazából beszélni akartam veled valamiről.
Baaabráról.
Baaabra lesz a vasárnapi vacsi?
- Már megint az a birka. - Ne már! Légyszi, kíméld meg az életét!
Olyan aranyos, és összebarátkoztunk. Lehetne a farm nagykövete,
aki lekötné a vendégeket,
hogy ne kószáljanak a főépületben.
Nem hagyom annyiban.
Csak hogy tudd.
Rendben.
Szóhoz sem jutok. Nahát!
Gyönyörű.
Talán Ausztrália mégsem utál téged.
Tehát Ausztráliában van,
és megpróbálja ellopni az ügyfelünket.
Hát… eredetileg az övé volt.
Szép munka, Lola.
Okos kislány.
Talált egy kerülőutat.
Bölcs húzás lenne, Audra, ha te is ezt tennéd.
Van… egy ötletem, hol lehet.
Ma van Henry szülinapja. Iszunk párat a bárban.
Nekem nem jó. Hazel végre ráér, hogy átnézzük a farm ügyeit.
Én is dolgozom. E-mailek. Más nem dolgozik a cégemnél.
Ne már! Legalább egy italra gyertek el!
Menj! Érezd jól magad! Öblítsd le azt a sok port pár sörrel!
Légyszi.
Jó. De csak Henry miatt. És csak egy ital.
Hurrá!
A LUSTA EMU SZÓLÍT AZ EMU
Igyunk még! Gyerünk!
- Hali! - Sziasztok!
- Jó a buli? - Naná.
Még egy kör?
Hé, ne!
Csak semmi flört. Nincs több pultos.
Hidd el, lövésem sincs, hogyan kell flörtölni.
Lehet, hogy utoljára tintáztam így be.
Anya leszek.
- Anya leszek. - És milyen remek anya.
- Darts! Imádom a dartsot! - Játsszunk!
- Menjünk! - Én kihívlak.
Igen?
Készen állsz a vereségre?
- Szerinted elbírsz ezzel, kislány? - „Kislány”?
Na és te?
Azta!
- Ez az, Breeze! - Adj neki!
Milyen a shiraz?
Áfonyás,
fekete borsos,
kicsit földes. Ízlik.
Remek érzéked van ehhez.
Neked kéne vezetned a vállalkozást.
Jó, hagyjuk!
A boraink tökéletes marketinget érdemelnek.
Tetszenek Lola ötletei, de még engedélye sincs.
De nagyon szeretné kiérdemelni.
Csak rajtad múlik, Haze.
Múlhatna rajtad is.
Legalább a borrészleg irányítását vállald el!
Jól jönne a segítség.
Torkig vagyok ezzel a témával. Miért rágódunk még mindig ezen?
Fel kéne pörgetned az életed.
Nem kéne. Jól megvagyok, oké?
Olyan tehetséges vagy, mégis…
megrekedtél.
Ez annyira dühítő.
Nézd! Én nem illek a világodba.
Ha rájönnek, hogy van pénzem és hatalmam, más nem is érdekli őket.
Szívesen terelem a nyájat a birtokon,
mert békés.
Érted? Nem vágyom másra.
Ezzel nem értek egyet.
Láttalak Lolával a medencében.
- Most ezzel fogsz piszkálni? - Végül is a nővéred vagyok.
Ez a dolgom. Jobban ismerlek magadnál.
Megkedvelted, mi?
Oké, nyugi már!
Őszinte.
Temperamentumos.
Elszánt, az biztos.
Mi van?
Mi jár a fejedben?
Ezért akartad, hogy itt maradjon?
Tudtad, hogy meg fogom kedvelni.
- Erre nem kell válaszolnom. - Igaz. Anélkül is tudom.
Akkor…
elmondod neki?
Senkinek sem mondom el.
Talán ideje változtatni ezen.
Henry.
- Hé! - Gyerünk!
Szép volt!
- Kizárt, hogy ennyi pontod van. - Azt mondod, csalok?
Igen. És igaza van.
Most megfogott, pajti.
- Senki sem hívhat csalónak. - Hé!
Kóstolgatsz?
Durva.
Hé, emlékszem rád.
Apa! Most nem tudok beszélni.
Csetepaté van a bárban. Majd visszahívlak.
Nem kellett volna elengednem. Egy bárban csetepatézik.
Azta!
Irigylem. Évek óta nem balhéztam egy jót.
Ez az!
Bocs, elragadott a hév. Még egy kört!
Ez az!
Nem!
Nincs több kör. Mindenki húzzon haza!
Tűnés a báromból, bajkeverők!
Elegem van ebből, Max. Kezdem nagyon unni.
Ez a csürhe óriási zűrt okozott ma este.
Tudod, hogy ez a legkevésbé sem hiányzik.
Igen. Tudom.
- Fiona nem áll szóba velem. - Sajnálom.
Három hónapja nem láttam a kutyáimat. Elszabadult a pokol.
Pont ez hiányzott még.
- Megértem. - Együtt fociztam a rendőrfőnökkel.
Tudom. Biztos bír téged. Figyelj, bocs, és…
ez talán segít valamit. Fedezi a kárt.
Rendes tőled, Max.
- Persze. - Mindig is jó fiú voltál.
- Félre az útból! - Rendben.
És köszönd meg ennek itt, hogy fütyült! Megmentette az ablakokat.
- Köszönöm. - Nem semmi fütty volt.
- Nagyon köszönöm. Sokat jelent. - Na jó, irány a farm!
- Tim, te vagy a sofőr? - Igen. Semmi bajom. Menjünk! Gyertek!
Gyertek! Indulás!
Irány a farm!
Nem tudom, hogy kell járni.
Gyere csak ide! Elárulhatok egy titkot?
Még sosem verekedtem bárban.
A borkóstolók nem torkollnak verekedésbe.
Csak a sauv blancról meg unalmas dolgokról dumálunk, és…
Értem.
Jaj, ne!
Be fogsz köpni Hazelnek?
Ne!
Nyugi, szerintem nőni fogsz a szemében.
Na és te mit gondolsz?
Lola!
Mert én gondolok ezt-azt rólad.
- Tényleg? - Igen.
Vilivalóban.
Maga, uram, kész rejtély.
Mint a fickó a Marlboro reklámban, csak cigi nélkül.
Távol élsz mindentől, és nem felelsz senkinek.
De nem is tudom.
Magányos életnek tűnik.
Boldog vagy egyáltalán?
Nem is tudom.
Valamit el kell mondanom, Lola.
- De nem ma este. - Majd én mondok valamit.
Hoppá. Csuklom. Látod, ezért pocsék ötlet rövidezni.
A világon még soha senki nem mondta,
milyen jó ötlet volt az az utolsó rövid.
- Ideje indulnunk. - Érted? Megyünk?
- Igen, hazamegyünk. Kelj fel! - De tényleg érted?
Nem akarok hazamenni.
- Állj fel! Mennyit… - Vehetnénk…
- Megvagy? - Vehetnénk tacót?
Nem. De kaphatsz húsos pitét. Jól vagy? Mennyit ittál?
Pite nem kell. Pocsékul hangzik.
Nagyon finom.
Menten bealszom.
Valahogy nyertem 100 dollárt tegnap.
És öröm ránézni.
Ügyes. Elmesélek valamit.
Tim, az állatgondozók vezetője
állást kapott egy másik farmon. Ő lesz a főnök.
Hogy pályázzak a pozícióra?
Oké, hirtelen nem is vagyok másnapos.
Breeze, te nagyon hasznos tagja vagy a farmnak.
Max mindig számíthat rád.
Mondd el neki, miben fejlődtél, és miben akarsz!
Ezt le kell írnom. Szavad ne feledd!
Minden oké?
Mennyire viselkedtem kínosan tegnap este?
Aranyos voltál,
mint egy bajkeverő huligán.
Hát, borban utazom. Mi csak kóstolunk, nem vedelünk.
Jogos. Szerencse, hogy úgy lehetsz a csapat teljes jogú tagja,
ha alaposan betintázva bunyózni kezdesz.
Szóval gratulálok.
Az egész valahogy logikusnak tűnt.
- Igen. - Igen.
El kell vinnem pár dolgot a pincészetbe.
Velem tartasz?
A pincészetbe? Naná! Te jó ég! Alig vártam, hogy lássam.
Tudom. És mivel gondolom, Lola Alvarez sosem vesz ki szabit,
dolgozhatsz is.
Akad egy javításra szoruló kerítés a farm túlsó felén.
Értem. Már kezdtem aggódni, szóval…
És kint tölthetnénk az estét.
Tudok egy jó helyet.
Oké.
Két perc, és összepakolok.
Pontosan ezért jöttem.
Mi az? A trágyalapátolás nem jön be?
Leszerveztem egy idegenvezetést Felixszel, a borásszal.
Hű! Valaki igazi bennfentes itt.
Lenyűgöző.
És itt van a csúcstechnológiás klímavezérlésünk.
Milyen kellemes idebent.
Tökéletes hőmérséklet és páratartalom a borérleléshez.
Az egyik rivális borászat tanácsadója voltam.
Aztán, amikor Hazel bővítette a céget, átcsábított.
Megértem. Csodás hely. És azt mondta, minden bor organikus?
Igen. És biodinamikus.
Se vegyszerek, se kezelések, csak színtiszta szőlő.
A házasított bor a specialitásom.
A Vaughn Családi Borok egyedi ízválasztéka semmihez sem fogható.
A fajták egyszerre kiegészítik és ellensúlyozzák egymást.
- Értem. - Kóstolja meg ezt!
Ez egy shiraz házasítás a hűvösebb éghajlatú Yarra-völgyből.
Oké.
Mintha a kandalló mellett melegednék egy rusztikus hegyi kunyhóban,
egy kasmírtakaróba burkolózva.
Ez gyönyörű volt. Van egy chardonnay házasításunk is ebből a régióból.
Különleges alkalmakra.
Citrusos, ásványokkal.
- Arra benevezek. - Kétszáz dollár egy üveg.
Akkor inkább csak e-mailt kérek róla.
Kinyithatok egyet, ha megkóstolná.
Max?
Inkább majd máskor.
Még dolgunk van.
- Csomagolok nektek pár üveg bort. - Kösz.
Hogy is van ez? Egyértelmű, hogy gyakran jársz ide.
Tetszik, ahogy a borról beszélsz.
Hogy mit vált ki belőled.
A borozás legyen vakáció!
Vagy inkább nyaralás?
Ez a Vaughn Családi Borok hivatalos címkéje?
Azt hiszem. Felix jobban tudja.
De miért Családi Borok?
Hazel magányos farkasnak tűnik.
Hol hagytam a jegyzetfüzetem? Ettől a helytől ihletem támadt.
Tegnap este mondtál valamit a bárban.
Istenem, mit?
- Inkább ne mondd el! - Már késő.
Azt mondtad, magányosnak tűnök.
Juj!
Gondolom,
in vino veritas?
A pia nem hazudik?
Arra fogtam, hogy a legtöbb nőnek nem jön be az élet a vadonban.
Forró, elszigetelt
és veszélyes.
Nem nyúlszívűeknek való.
De a magányt csak kifogásként használom.
Anyám halálakor megfogadtam, hogy jobban fogom csinálni.
De…
csak kerülöm a kockázatot.
Szemben egyesekkel.
Azta! Értem.
Akkor a részeg hablatyolásom mégsem volt akkora katasztrófa.
Kenguru! Kölyökkenguru!
Kölyökkenguru.
Az anyja tehette tönkre a kerítést. Mindenhol ott vannak.
Élvezhetném ezt a sztereotip ausztrál pillanatot?
Istenem!
Ez komoly? Ez a háttered?
Már bocs. Ez privát fotó rólam és a legjobb barimról.
Már csak egy koala kéne. Megígérted.
Nem hiszem.
- De igen. - Nem.
A múltkor, emlékszel?
- Nem, mert nem tettem. - De.
- Úgyhogy intézd el! - Te aztán… Inkább javítsd meg a kerítést!
De cuki.
Hű!
Ausztrália megint felvág.
Köszönöm, Ausztrália!
Mit rajzolsz ilyen serényen?
A kirándulásunk ihlette. Új ötleteim vannak Hazel számára.
Sybylla Vaughn.
Igen. Egy új címke. Minden üveg a történetéről szólna.
Lola, az a helyzet, hogy Sybylla…
Sybylla teszi azzá a borászatot, ami.
Ő a kulcs. Személyes kapcsolatot teremthet
a borász és a fogyasztó között.
Sybylla mindenkit inspirálhatna.
Remek ötlet.
Kreatívnak érzem magam.
Szerintem az itt töltött idő az oka.
- Nem tudom, hogy fogalmazzak, de… - Életre kelti az érzékeidet?
- Igen. - Aha.
Pontosan.
A levegő frissebb. Az étel ízletesebb.
Alszom, mint a bunda.
Erre igyunk!
VAUGHN CSALÁDI BOROK
Várj, ez a 200 dolcsis chardonnay?
Felix jég közé tette.
Azt mondtad, megkóstolnád.
Csak mondd, hogy csirió!
Rendben.
Salud!
Bizony.
Emellett a birkád életét is ünnepeljük.
Blabla, vagy mi a neve, nem lesz vacsora.
- Baaabra? Tényleg? - Igen.
Igen, nem.
Ez most igen, vagy inkább nem? Vagy teljesen mindegy?
Igen. Meggyőztél, oké?
- Kaphat egy cuki sálat? - Nem.
- És egy névtáblát az ólra? - Te jó ég!
- Csigavér! - Kérlek?
Nem.
Bár sose érne véget a nap,
de hív az ágy.
Hálózsák-ellenőrzés.
Csak egy ártalmatlan fakígyó. Szeret a hálózsákban melegedni.
Már épp megkedveltem a helyet.
Így ni, pajtás!
Na jó.
- Azta! - Semmi baj.
- Ha te mondod. - Én mondom.
- Hahó? - Jól vagy?
Aha.
Gyönyörűek a csillagok.
Az ott az Alfa Centauri,
az meg a Dél Keresztje.
Figyelj!
És ha visszajön az a kígyó?
Egységben az erő.
Lola, van valami…
amit el kell mondanom.
Már rég meg kellett volna tennem, de nem olyan nagy ügy, mint…
Jó reggelt, méregzsák!
Jó reggelt, főnök!
Lola.
Tudnod kell valamit.
A nevem Max Vaughn.
- Tessék? - Max Vaughn.
Sybylla Vaughn ükunokája.
Hazel öccse.
Várj!
Micsoda?
Nem.
Mielőtt idejöttem, rákerestem Hazelre, mint egy igazi zaklató.
Nincs közösségi médiám.
És töröltem minden családi vonatkozást.
Ha gazdag vagy, bármit megtehetsz.
- Hazel pénzéből? - A sajátomból.
Hazel az üzleti partnerem.
Csendestárs vagyok.
Nem értem.
Anya halálakor megörököltük a birtokot.
Én tettem jövedelmezővé,
míg Haze lediplomázott,
aztán befektettem az első cégébe.
Én adtam neki a tőkét.
Hazel a nővérem, és szeretem,
de nem irigylem.
Az emberek bármit megtesznek, hogy közel kerüljenek hozzá.
Mint én?
Azt hiszed, kihasználnálak?
Azért jöttél ide, hogy üzletelj Hazellel.
Igen, de őszinte voltam.
Mindkettőtöknek elmondtam, miért jöttem. Nem mások pénzére pályázom.
Küzdöttem egy igazi lehetőségért.
- De mit tudsz te az őszinteségről? - Oké, ezt megérdemlem, de az a helyzet…
Nem hittem, hogy így meg tudsz lepni.
Értem.
Szóval a bizalmas beszélgetéseink…
Még a borászatról is kérdeztelek, de csak most állsz elő ezzel?
Sajnálom. Ez nekem sem könnyű.
Egyedül Hazel tud erről a farmon.
De bízom benned.
Remek. Bízol bennem. De én hogy bízzak benned?
Ugyanaz vagyok, akivel az elmúlt két hetet töltötted.
Ugyanaz,
aki tegnap megcsókolt.
- Persze. - Csak meg akartam óvni a szívem.
Hát…
bár én is ezt tettem volna.
Igazad van.
Üzletelni jöttem.
Maradjunk annál!
Hát itt vagytok.
Lola, Hazel találkozni akar veled.
- Most? - Igen.
Rendben.
Ez remek ötlet.
Megvalósítjuk.
Jól van.
Lola!
Calder épp azt mesélte, hogy évekig dolgoztál neki,
és lesújtotta, amikor felmondtál.
Ezért jöttem el idáig.
- Visszaveszlek. - Hogy? Azt hittem…
Lenyűgöző, milyen messzire mentél egy ügyfélért.
Lola országos értékesítési menedzser lesz.
Ő fogja kezelni a céged. Amúgy is az egész az ő ötlete volt.
Tökéletes az időzítés.
Lola megmutatja a pincészetet,
míg a sydney-i irodám megírja a szerződést.
Remek.
Ugye, Lola?
Calder, beszélhetnénk?
Négyszemközt.
- Hogy támadhattál így hátba? - Nézd, Audra nem olyan, mint te.
Te kézben tartottad a dolgokat. És megbocsátom a durva kirohanásodat.
Az előléptetés 20%-os fizetésemeléssel és más bónuszokkal jár.
Minek szenvednél, ha nem muszáj, Lola?
Könnyítsd meg a dolgod,
és mondj igent!
Az nem az én stílusom.
Sosem volt az. A válaszom: nem.
Minden oké?
Igazából Calder tévedett.
Nem megyek vissza a Mythoshoz,
de megértem, hogy már bevált importőrt keresel.
Szomorú, hogy nem dolgozhatunk együtt, de a céged még túlságosan friss.
Sybylla Vaughn megihletett.
Egyedülálló lehetőség lenne, hogy világszerte másokkal is ezt tegye.
Búcsúajándék.
Sok sikert!
Neked is, Lola.
Megvitathatjuk a stratégiát és az ütemezést?
- Menj előre! Mindjárt jövök. - Jó.
Hibát követsz el.
Láttam Lolát a pincészetben. Ő a legalkalmasabb a munkára.
Hirtelen érdekelni kezdett a borászat sorsa?
Hadd tippeljek! Elmondtad neki, ki vagy, de elkéstél vele, és az egész visszaütött.
Nem szívesen mondom ezt, de előbb kellett volna lépned.
A munkában és a szerelemben is.
Megőrültél? Nemet mondasz mindarra, amire mindig is vágytál?
Sokat megtudtam magamról itt. Nem szeretem a Vegemite-ot,
de ami még fontosabb, nem bántam meg, hogy felmondtam.
Az élet túl rövid, hogy Calderrel töltsem.
Én… bepánikoltam.
Úgy sajnálom, de kétségbeestem.
Szörnyű ember vagyok.
Nézd, én megértem. Oké?
Rosszul döntöttél, mert nehéz helyzetben voltál.
Sokszor éreztem én is így.
- Tényleg? Akkor megértesz? - Meg, de nem ez volt életed döntése.
- Persze, tudom. Te jó ég! - Legyünk őszinték!
Tisztában vagyok vele, és nagyon sajnálom.
- Oké. - Nagyon…
Nagyon sajnálom.
Szerinted újra barátok lehetünk?
- Nem hiszem. Ne bízd el magad! - Persze, jogos.
Nem baj, ha néha kicsit túlöltözöl. Sose kérj bocsánatot, mert stílusos vagy!
Vigyázz magadra, jó?
Jó kislány.
Elcsórtuk a pezsgőt
Nézd, mit szereztünk, mikor Danno nem figyelt!
- Pezsgőt? - Pezsit!
- Na ki lett a gondozók főnöknője? - Komolyan? Gratulálok!
Köszönöm.
Ráadásul Kylie-ból gyapjúosztályozó lett.
- Nem nagy ügy. Kösz. - Hogy? Ez remek.
És egyúttal jól jönne a csapatba egy új mindenes. Bár tudnék valakit!
Kösz, lányok, de tudjátok, mit? Az egész napos ivászat könnyebb meló.
- Jogos. - Értjük.
Hallottuk, hogy nem jött össze az üzlet.
Tudjátok.
Egyszer fent, egyszer lent.
Mielőtt elfelejtem.
- Ezeket visszaadom. - Köszi.
- Tessék. - Hibátlan.
- Hogy csináltad? - Kitisztítottam.
Világos.
Igen.
Még valami.
- Oké. - Mi ez?
- Nyisd ki! - Mi az?
Egy FLATOUTbear.
Nem ismertem, de népszerű errefelé.
Az.
Nagyon tetszik.
Apám a legjobb barátom.
Mindenről megvan a véleménye, de nem bánom.
Belőled is csodálatos szülő lesz.
- Köszönöm. - Nincs mit.
- Én most… - Nyomás!
- Később találkozunk. - Igen.
Akkor csak úgy…
elmész?
Hű maradok magamhoz.
Kitalálok valamit.
Sybylla Vaughn nem adta fel,
és én sem fogom.
- Ami minket illet… - Nincs olyan, hogy „mi”.
Egy jenki karrierista vagyok, aki visszatér a nagyvárosba,
te pedig beépített főnök maradsz itt.
Ez…
sosem működne.
És csak hogy tudd,
sosem érdekelt a neved.
Meg sem kérdeztem.
Nem mondasz valami bölcset búcsúzóul?
Nem.
Nem tudok.
Viszlát, Max Vaughn.
Viszlát, Lola Alvarez.
NÉHÁNY HÓNAPPAL KÉSŐBB
Miért nem vesz a céged saját kávéfőzőt?
Ugyan már, tudom, hogy imádsz nem hivatalos irodavezető lenni.
- Alátét! - Jól van, na.
- Kérsz még, Audra? - Igen.
Amikor kivetted azt a csinos lakást, reméltem, hogy ebből itt jógastúdió lesz.
Jógáztál te valaha?
Én lettem a gimi leghajlékonyabb latinója.
Még tudok pár trükköt.
- Azta! - Namaste.
Kíváncsi vagyok, Hazel végül felhasználja-e a Sybylla-logót.
Ja, apropó…
tele van vele a weboldaluk.
Szétváltak a Mythosszal.
- Nahát. - Bizony.
Ez gyors volt.
Úgy tűnik, még a szerződés türelmi időszaka alatt.
Hivatalosan a két cég eltérő munkastílusa miatt,
de tudod, mit jelent ez. Jobban megismerték Caldert.
Szóval szerinted…
rájuk repüljünk? Mégiscsak a te ötleted volt.
Koncentráljunk az új üzletre!
Beszéltél Maxszel?
Nem.
Időbe telt, hogy rájöjjek, de…
nem is az zavar, hogy hazudott.
Nem is tudom. Szerintem még nem találta meg önmagát.
Persze, de…
mi van, ha úgy akart ezen változtatni, hogy megosztotta valakivel, akiben bízik?
Veled.
Mióta vagy ilyen bölcs?
Mióta adtál egy második esélyt.
Akkor is a jót látod az emberekben,
ha meg sem érdemlik.
És mert hiszel bennük, tényleg jobbá akarnak válni.
Igen.
Én csak…
Amikor elbúcsúztunk,
nem harcolt értem.
Szóval Max Pinterest-bölcsességeivel élve:
ez a hajó elment.
Uruguay a borvilág új reménysége.
Enyhe tengeri éghajlata ideális a szőlőtermesztésre.
Az általunk képviselt bor női közössége
a vörös fajtáiról ismert. Ilyen a díjnyertes Tent Flintjük is.
Kóstolja meg!
SALUD IMPORTOK
Jelenleg réspiaci borokat keresünk, és ez ízlik.
- Remek. - Kérnék egy névjegykártyát.
- Tessék. Köszönjük. - Köszönjük. De jó!
- Lola. - Igen.
Szia, Hamish!
Ízléses, de korlátozott kínálat. Mikor bővül a lista?
Tudod, hogy rajta vagyok.
Nem is tudom. Adtam egy remek fülest, de látványosan elszúrtad.
Nem, haver.
Én szúrtam el.
Mit keresel itt?
Már nem vagyok csendestárs.
Elképesztő az új címke fogadtatása.
A cégnek pontosan a Salud Importokra van szüksége.
Elfogadja. Mi vagyunk az új importőrötök.
Rendben.
De nem csak üzleti ügyben jöttem.
Hiányzol Baaabrának.
Sajnos tényleg. Egész nap csak búslakodik az ólban.
Már a sálját sem hordja. Nyomorultul érzi magát.
Azért jöttél el idáig, hogy elmondd, hogy van?
Nem.
El akartam mondani, hogy nem bujkálok többé.
Te sosem adtad fel.
De időközben
én igen.
Bolond voltam, hogy elengedtelek.
Hát itt vagyok.
Mindent vagy semmit, nemde?
Fogd be, és csókolj már meg!
Ezennel feleség és feleség vagytok.
Csókoljátok meg egymást!
Ideje ünnepelni!
- Nézzenek oda! - Ugye?
- Ez remek volt. - Köszönöm.
Sybylla boldog lenne, hogy a története nem ért véget.
A Waratah birtokon egy dolog biztos: a happy end.
A feliratot fordította: Horváth Anna